Vasstelling van pryse vir wyn: By ’n vergadering van die Paarlse Boerevereniging verlede Dinsdagaand het mnr. A.J. du Toit, voorsitter van die KWV, gesê dat die KWV pryse van stookwyn vasstel. Dit staan die handel vry om te appelleer teen die pryse maar tot op hede het nog nie een appèl geslaag nie. Dit is ’n bewys van die hoogs verantwoordelike wyse waarop die KWV die vasstelling van wynpryse benader.